Μικτή+Μάθηση+Blended+Learning

Μικτή Μάθηση (Blended Learning) Ο αγγλικός όρος **"Blended Learning"**στην πραγματικότητα συνίσταται σε ένα σύμπλεγμα συγγενών όρων, όπως η Εκπαίδευση, η Παιδαγωγική, η Μάθηση και η Διδακτική, οι οποίες συνιστούν διαστάσεις της Μικτής Μάθησης ανάλογες με τα μοντέλα εφαρμογής της. Η Μικτή Μάθηση συνίσταται στη μίξη τυπικών, [|άτυπων], [|ανοικτών και εξ' αποστάσεως μορφών εκπαίδευσης], σύγχρονης και ασύγχρονης μάθησης και επικοινωνίας, πρόσωπο με πρόσωπο διδακτικών πρακτικών, ποικίλων μέσων διδασκαλίας, εκπαιδευτικών υλικών και εφαρμογών εκπαιδευτικής τεχνολογίας. Ένα Πρόγραμμα Μικτής Εκπαίδευσης αναμιγνύει επιλεκτικά - και σε μικρότερη ή μεγαλύτερη αναλογία- διάφορους τρόπους μάθησης, μεθοδολογίας, παιδαγωγικής προσέγγισης και διδακτικής πρακτικής, ανάλογα με τις ανάγκες της κοινότητας μάθησης. Συνηθέστερα, οι εκπαιδευόμενοι ξεκινούν την εκπαιδευτική διαδικασία σε συμβατικές εκπαιδευτικές δομές. Στη συνέχεια, τούς δίνεται η ελεγχόμενη δυνατότητα πρόσβασης στο περιεχόμενο και στο σχεδιασμό του διδακτικού περιεχομένου (ή κάποιου τμήματός του), αλλά και, με τη χρήση των τεχνολογιών του Διαδικτύου, η δυνατότητα μεταξύ τους επικοινωνίας και επικοινωνίας με τον διδάσκοντα/καθοδηγητή (tutor, mentor). Η συνθετική αξιοποίηση εκπαιδευτικών λογισμικών, web 2.0 εργαλείων, παιδαγωγικών θεωριών και διδακτικών πρακτικών, καθιστούν τη Μικτή Μάθηση μία αξιόλογη διδακτική επιλογή, η οποία δύναται να ανταποκριθεί στις ποικίλες -ομαδικές και ατομικές- μαθησιακές απαιτήσεις. ** Η πιο διδαδεδομένη άποψη για την οικοδόμηση των γνώσεων στηρίζεται στην παραδοχή που περιστρέφεται γύρω από 4 ιδέες: α).** στην ίδια τη δραστηριότητα του μαθητευόμενου ως αυτόνομου όντος που μαθαίνει μέσα από την πράξη (ανακαλυπτική μάθηση), **β).** στην προσφορά ευνοϊκών για τη μάθηση καταστάσεων, δηλαδή, την αναγκαιότητα της διδακτικής και της παιδαγωγικής, **γ).** στη διαμεσολάβηση του ενηλίκου και στο ρόλο του κοινωνικού περιβάλλοντος (σε ό,τι το παιδί δεν μπορεί να κάνει μόνο του αλλά το πετυχαίνει με τη βοήθεια του άλλου) και **δ).** στη χρήση γλωσσικών και συμβολικών μορφών για επικοινωνία και αναπαράσταση. Οι σύγχρονες παιδαγωγικές και διδακτικές προσεγγίσεις δίνουν έμφαση στο γεγονός ότι τα Υπολογιστικά μαθησιακά περιβάλλοντα πρέπει να είναι σχεδιασμένα με τρόπο τέτοιο, ώστε να διευκολύνουν τις ενεργητικές, εποικοδομιστικές και συνεργατικές διαδικασίες μάθησης. Ωστόσο, ανάμεσα στη μάθηση με τη βοήθεια των ΤΠΕ και στην παραδοσιακή σχολική μάθηση, ενέχονται πολλές δυνατότητες, αλλά και λίγες, σχετικά, βεβαιότητες. Για παράδειγμα, εφαρμογές που //δεν// έχουν δημιουργηθεί για καθαρά εκπαιδευτικό σκοπό, φαίνεται να συνιστούν χρήσιμο μέσο για την έκφραση των ιδεών, την απόκτηση γνώσεων και στην οικοδόμηση εννοιών. Λογισμικά γενικής χρήσης, (π.χ. επεξεργαστές κειμένου, λογιστικά φύλλα, [|βάσεις δεδομένων], λογισμικό επεξεργασίας εικόνας ή/και ήχου, εννοιολογικής χαρτογράφησης, ...) και, ενοείται, με την κατάλληλη διαμεσολάβηση του εκπαιδευτικού, μπορούν να ευνοήσουν ποικίλες μαθησιακές δραστηριότητες σε όλο το εύρος του Αναλυτικού Προγράμματος. Ισχυρά εκπαιδευτικά εργαλεία συνιστούν και οι εφαρμογές προσομοίωσης και μοντελοποίησης και οι [|εκπαιδευτικές εφαρμογές της ρομποτικής]. Ακόμη και τα ηλεκτρονικά παιχνίδια συνιστούν μια μεγάλη κατηγορία εφαρμογών που, ανάλογα με το είδος και τη χρήση τους, μπορούν να συμβάλλουν στην ανάπτυξη ποικίλων δεξιοτήτων (από κινητικές δεξιότητες μέχρι δεξιότητες επίλυσης προβλήματος). Βασικές προϋποθέσεις είναι η Τεχνολογική Παιδαγωγική Γνώση του Περιεχομένου, η παιδαγωγική αξιοποίηση της Μικτής Μάθησης, ο έλεγχος της καταλληλότητας των χρησιμοποιούμενων μέσων, η ενημέρωση. Τα μαθησιακά περιβάλλοντα που κάνουν χρήση των ΤΠΕ οφείλουν να βοηθούν τους μαθητές: **α).** να κατανοούν και όχι να απομνημονεύουν, **β).** να προάγουν τον μετασχηματισμό των ιδεών και όχι την παγίωση στερεοτυπικών αναπαραστάσεων, **γ).** να γεφυρώνουν τις δραστηριότητες που λαμβάνουν χώρο στο σχολείο με αυτές που συνιστούν αυθεντικές πολιτισμικές δραστηριότητες και **δ).** να χρησιμοποιούν με κριτικό, δημιουργικό και πρωτότυπο τρόπο τις γνώσεις, την περιέργεια και την φαντασία τους. **Εκπαιδευτική Πολιτική, θεωρητικό υπόβαθρο και πρακτικές εφαρμογής** Τα κύρια θεωρητικά μοντέλα που περιγράφουν την ανθρώπινη μάθηση είναι το μοντέλο του συμπεριφορισμού, του [|εποικοδομισμού] και της κοινωνικής αλληλεπίδρασης. Σε αντίθεση με τη θεωρία του συμπεριφορισμού, η οποία βρίσκεται σε παρακμή, οι άλλες δύο θεωρίες βρίσκονται στο επίκεντρο του ενδιαφέροντος και προτείνουν συμπληρωματικά το πλαίσιο κατανόησης της δραστηριότητας των εκπαιδευόμενων και συμβάλλουν στη σχεδίαση και στην υλοποίηση περιβαλλόντων μάθησης που βασίζονται στις Τεχνολογίες της Πληροφορίας και των Επικοινωνιών (ΤΠΕ). Η Ιστορία της Εκπαίδευσης προσφέρει μεταξύ άλλων, τη γνώση των μοντέλων και φάσεων ένταξης των ΤΠΕ στην Εκπαίδευση και παρέχει πολύτιμο υλικό και για την πτυχή αυτή του εκπαιδευτικού (πολύ πρόσφατου) Παρελθόντος. Η μελέτη του εκπαιδευτικού παρελθόντος καθίσταται αναγκαία συνθήκη για την κατανόηση του Παρόντος, ώστε να σχεδιασθεί η Εκπαιδευτική Πολιτική και, σε συνδυασμό με την Κοινωνιολογία της Εκπαίδευσης, αυξάνει τις πιθανότητες επίτευξης των στόχων για το Μέλλον. Το σχεδίασμα και η συνεχής επικαιροποίηση του τοπικού, ευρωπαϊκού και διεθνούς εκπαιδευτικού χάρτη προσφέρει τη δυνατότητα [|συγκριτικής προσέγγισης της Εκπαίδευσης] στην Ελλάδα, στο πλαίσιο του (και εκπαιδευτικά) παγκοσμιοποιημένου περιβάλλοντος. Κάποιες χρήσιμες βάσεις για την άντληση στατιστικών δεδομένων σχετικά με την Εκπαίδευση στην Ελλάδα και ανά τον κόσμο είναι π.χ. της [|Ελληνικής Στατιστικής Αρχής], του [|Κέντρου Εκπαιδευτικής Έρευνας], του [|ΟΟΣΑ](OECD). **Πρωτοβάθμια και Δευτεροβάθμια Εκπαίδευση** Η σημερινή τάση στην Πρωτοβάθμια και Δευτεροβάθμια Εκπαίδευση θα μπορούσε να συνοψισθεί στη φράση "[|Από το Σχολείο που διδάσκει, στο Σχολείο που μαθαίνει]**"**, η οποία σχετίζεται και με το Πρόγραμμα [|International Teacher Leadership (ITL)] στο οποίο συμμετέχουν 8 χώρες (μεταξύ αυτών και η Ελλάδα). Η Μικτή Μάθηση ανιχνεύεται και σε ένα ... Σύστημα Blended για την επιμόρφωση των εκπαιδευτικών, αλλά και στο Ψηφιακό Σχολείο.

Στο πλαίσιο ερευνητικού προγράμματος, στο οποίο έλαβε μέρος και η χώρα μας με το [|Πανεπιστήμιο Πελοποννήσου], δοκιμάστηκε το μοντέλο των [|Virtual Campuses]. Στο επίκεντρο της διεθνούς ερευνητικής agenda εισάγονται φράσεις όπως "δοκιμασίες σε αυθεντικά περιβάλλοντα", η μέθοδος project και το portfolio και έννοιες όπως "δεξιότητες", "ελαστική εκπαίδευση", "elearning", "εξ' αποστάσεως εκπαίδευση", "καλή πρακτική και ομαδική μάθηση" ([|good practice and peer learning]), αλλά και κάποιες πλέον καινοφανείς, όπως η έννοια της "[|προστιθέμενης αξίας]", η οποία απασχόλησε πρόσφατα (Απρίλιος 2011) και το [|Τμήμα Κοινωνικής και Εκπαιδευτικής Πολιτικής] του Παν.Πελ. Τις τρέχουσες τάσεις για την αξιοποίηση των ΤΠΕ στην Εκπαίδευση κωδικοποιεί η φράση "[|Tranforming education throught technology]. Στο πλαίσιο και της [|Ευρωπαϊκής Εκπαιδευτικής Πολιτικής], αιχμή του δόρατος φαίνεται να καθίσταται ο επαναπροσδιορισμός του ρόλου του Πανεπιστημίου, μέσα και στον ευρύτερο σχεδιασμό για "την εκπαίδευση και την κατάρτιση" της στρατηγικής "[|Europe2020]"([|"Ευρώπη 2020"]) στην οποία εγγράφεται και η [|Διαδικασία της Μπολόνιας για τη δημιουργία του ευρωπαϊκού χώρου τριτοβάθμιας εκπαίδευσης].
 * Τριτοβάθμια Εκπαίδευση - Πανεπιστήμιο **

[|blended learning], [|ηλεκτρονική μάθηση,]
 * Λέξεις κλειδιά **:

Γιατί blended learning; Υπόδειγμα σχεδίου μαθήματος Μικτής Μάθησης
 * Εννοιολογική και μεθοδολογική προσέγγιση της μικτής μάθησης **

Επιστροφή στην αρχική σελίδα **Αν στο Wiki ανακαλύψατε κάτι ενδιαφέρον ή κάποιο πρόβλημα,** **η άποψή σας θα βοηθούσε στη βελτίωσή του** [|Αξιολόγηση]

**Πηγές / Αναφορές**

**◙ Διαρκής ενημέρωση για την Παιδεία** Διαδικτυακή πύλη καθημερινής ενημέρωσης για την Παιδεία //esos online//, στο: []

**◙ Υπερεθνικοί Οργανισμοί & Εκπαιδευτική Πολιτική** ▪ ΟΟΣΑ (OECD), //Education// ** : ** [|http://www.oecd.org/topic/0,3699,en_2649_37455_1_1_1_1_37455,00.htm] ▪ UNESCO, //Education//: []

** ◙ **** Ευρωπαϊκή Ένωση & Εκπαιδευτική Πολιτική ** ▪ Ευρωπαϊκή Επιτροπή, "Ευρωπαϊκή στρατηγική για την εκπαίδευση και την κατάρτιση" , European Commission, Strategicframeworkforeducationandtraining, στο: [| http://ec.europa.eu/education/lifelong-learning-policy/doc28_en.htm] (31/05/2001). ▪ Στρατηγική «Ευρώπη 2020». Τα συμπεράσματα του Συμβουλίου για το ρόλο της εκπαίδευσης και της κατάρτισης στην εφαρμογή της στρατηγικής «Ευρώπη 2020», στο: [] (31/05/2011). ▪ Η έννοια της "Προστιθέμενης αξίας" στην Εκπαίδευση Κατσής Θανάσης, "Value-addedmodeling (VAM)ineducation, Απρίλιος 2011, Κόρινθος, στο: [] (31/05/2011).

** ◙ Ελλάδα & Εκπαιδευτική Πολιτική ** ▪ Υπουργείο Παιδείας, Δια Βίου Μάθησης και Θρησκευμάτων (η νέα ιστοσελίδα) στο:[] Η παλαιότερη ιστοσελίδα του Υπουργείου διατηρείται προς το παρόν στο: [] ▪ Ινστιτούτο Εκπαιδευτικής Πολιτικής (οργανισμός στον οποίο συγχωνεύονται το Παιδαγωγικό Ινστιτούτο, το Κέντρο Εκπαιδευτικής Έρευνας, ο Οργανισμός Επιμόρφωσης Εκπαιδευτικών και το Ινστιτούτο Ομογένειας και Διαπολιτισμικής Εκπαίδευσης. Η σχετική Διαβούλευση στο): []

** ◙ **** Μορφές **** Εκπαίδευσης ** ▪ Ανοικτή και Εξ' Αποστάσεως Εκπαίδευση //The International Review of Research in Open and Distance Learning//, στο:[] (31/05/2011). ▪ Ελληνικό Δίκτυο Ανοικτής και Εξ' Αποστάσεως Εκπαίδευση, //Open Education. The Journal for Open and Distance Education ans Educational Technology// [] ▪ Άτυπες μορφές εκπαίδευσης //The encyclopaedia of informal education//, στο:[| http://www.infed.org/] (31/05/2011).

**◙ Πανεπιστήμιο – Τριτοβάθμια Εκπαίδευση** ▪ "Επαναπροσδιορισμός του Πανεπιστημίου" σε σχέση με την ένταξη των ΤΠΕ (elearning) και στο πλαίσιο της Ευρωπαϊκής Εκπαιδευτικής Πολιτικής, "Redefining university", //elearning//, Vol.24 (April 2011), στο:[| www.elearningpapers.eu] (31/05/2011). ▪ Ευρωπαϊκή Επιτροπή, Γενική Διεύθυνση Εκπαίδευσης και Πολιτισμού (2007) //Αριθμοί-κλειδιά της τριτοβάθμιας εκπαίδευσης στην Ευρώπη//, [] ▪ Εικονικές Πανεπιστημιουπόλεις (Virtual Campuses): Η σκιαγράφηση ενός ενδεικτικού μοντέλου και βέλτιστες πρακτικές που προκύπτουν με βάση την έρευνα στην υφιστάμενη πρωτοβουλία της ΕΕ για το VirtualCampus, στο : CartelliA., StansfieldM. H., ConnollyT. M., JimoyiannisA., MagalhãesH. & MailletK. (2008). Towards the development of a new model for best practice and knowledge construction in Virtual Campuses, //Journal of Information Technology Education//, 7, 121-134, στο: [[] (31/05/2001) ▪ Ελληνικό Ανοικτό Πανεπιστήμιο (ΕΑΠ): [] ▪ Προγράμματα Συμπληρωματικής Εξ' Αποστάσεως Εκπαίδευσης (e-learning) του Κέντρου Επαγγελματικής Κατάρτισης (Κ.Ε.Κ.) του Εθνικού και Καποδιστριακού Πανεπιστημίου Αθηνών (ΕΚΠΑ) στο: []

**◙ Πρωτοβάθμια & Δευτεροβάθμια Εκπαίδευση** ▪ Ψηφιακό Σχολείο, στο: [] ▪ "Νέο Λύκειο: μετά το Νέο Σχολείο και πριν το Νέο ΑΕΙ", στο: []

** ◙ Επιμ **** όρφωση Εκπαιδευτικών ** ▪ International Teacher Leadership Project (ITL), στο:[| http://www.leadershipforlearning.org.uk/lfl-projects/242-itl-project] (31/05/2010). ▪ Το ITL στην Ελλάδα: Ηχητικά αποσπάσματα από την 2η Διημερίδα του Οργανισμού Επιμόρφωσης Εκπαιδευτικών (ΟΕΠΕΚ), (11 και 12 Μαρτίου 2011) "Θεσμοθετημένες και Νέες Μορφές Επιμόρφωσης: προς αναζήτηση συνέργειας και καλών πρακτικών", στο: []

**◙ ΤΠΕ στην Εκπαίδευση & (ελεύθερα) Λογισμικά** ▪ Συνοπτικά Κόμης, Βασίλης (2004), //Εισαγωγή στις εκπαιδευτικές εφαρμογές των Τεχνολογιών της Πληροφορίας και των Επικοινωνιών//, Εκδόσεις Νέων Τεχνολογιών, Αθήνα. ▪ Λογισμικά επιμέρους γνωστικών αντικειμένων και ΕΛ/ΛΑΚ (ελεύθερα λογισμικά) στην Ιστοσελίδα του Πανελλήνιου Σχολικού Δικτύου για την Επιμόρφωση Εκπαιδευτικών για την αξιοποίηση και εφαρμογή των ΤΠΕ στη Διδακτική Πράξη (Επιμόρφωση Β΄ Επιπέδου), στο:[| http://users.sch.gr/nikbalki/epim_kse/EL_gnostikou.htm#GenikaLogismika] ▪ "Ελεύθερο Λογισμικό & Λογισμικό Ανοικτού Κώδικα (ΑΛ/ΛΑΚ) για την Εκπαίδευση", στο:[| http://opensoft.sch.gr] (29/05/2011). ▪ Αξιολόγηση του εκπαιδευτικού παιχνιδιού από τον εκπαιδευτικό, αξιοποίηση του blog στη διαδικασία μάθησης και διάφορα άλλα σχετικά (και ενδιαφέροντα ζητήματα), στο blog του Βασίλη Βασιλείου "Ηλεκτρονική Μάθηση" στο:[| http://blogs.sch.gr/billbas/]

**◙ Εκπαίδευση Ενηλίκων** Η Ιστοσελίδα της Επιστημονικής Ένωσης Εκπαίδευσης Ενηλίκων στο:[| http://www.adulteduc.gr/001/index.php?option=com_content&view=section&layout=blog&id=4&Itemid=1]

**◙ Επιμόρφωση Εκπαιδευτών Ενηλίκων** " Το ARTiT είναι ένα πολυδιάστατο πρόγραμμα Grungvig που έχειως στόχο να εφοδιάσει εκπαιδευτές ενηλίκων με τις απαραίτητες δεξιότητες για να διαμορφώσουν εκπαιδευτικές ενότητες". Μεταξύ άλλων, στόχος του είναι "(...) να επεξεργαστεί μία ολοκληρωμένη μεθοδολογία βασισμένη στη μάθηση μέσα από τις τέχνες, που θα μπορεί να χρησιμοποιηθεί σε διάφορα πλαίσια της εκπαίδευσης ενηλίκων". "(...) **θα δημιουργηθεί μία πλατφόρμα ως κύριο μέσο επικοινωνίας μεταξύ των συνεργατών**". Χώρες οι οποίες συμμετέχουν στο Πρόγραμμα: Σουηδία, Ρουμανία, Δανία και Ελλάδα (Ελληνικό Ανοικτό Πανεπιστήμιο και Επιστημονική Ένωση Εκπαίδευσης Ενηλίκων). Στο: []